RESOLUCIÓN do 29 de decembro de 2022, conxunta da Vicepresidencia Primeira e Consellería de Economía, Industria e Innovación e da Consellería de Cultura, Educación, Formación Profesional e Universidades, pola que se adxudican as axudas da Orde do 12 de setembro de 2022 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2022 (código de procedemento IN606D).
Vicepresidencia Primeira e Consellería de Economía, Industria e Innovación — III. Outras disposicións — 10/01/2023

A Orde do 12 de setembro de 2022 (DOG núm. 189 do 4 de outubro), conxunta da Vicepresidencia Primeira e Consellería de Economía, Industria e Innovación e da Consellería de Cultura, Educación, Formación Profesional e Universidades, establece as bases reguladoras e a convocatoria de axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais.
O obxecto desta convocatoria busca promover a execución de proxectos de investigación industriais definidos entre universidades, empresas e centros de innovación e tecnoloxía como base para a realización dunha tese doutoral, asumindo, polo tanto, a contratación de estudantes de doutoramento que realizarán neste marco a súa correspondente formación como investigadores.
Nos artigos 3 e 5.4 da orde da convocatoria determínase quen pode ser beneficiario e os requisitos que deben cumprir as persoas candidatas ás axudas.
O 9 de decembro de 2022 publicouse a listaxe definitiva de solicitudes admitidas e excluídas. Unha vez avaliadas as solicitudes, a Comisión de Selección definida no artigo 14 da orde de convocatoria, reunida o 16 de decembro, elaborou un informe para o órgano instrutor no que figuran as entidades beneficiarias, xunto coa prelación das persoas candidatas a seren destinatarias das axudas e as listas de agarda para posibles substitucións.
A competencia para resolver estas axudas correspóndelles conxuntamente á persoa titular da Presidencia da Axencia Galega de Innovación e á persoa titular da Consellería de Cultura, Educación, Formación Profesional e Universidades, de acordo co artigo 15 da convocatoria.
Con base no anterior, de acordo co establecido no artigo 15 das bases da convocatoria e atendendo á proposta de concesión elevada polo órgano instrutor,
Primeiro. Conceder as axudas que se relacionan na correspondente proposta de gasto, na contía sinalada para as anualidades 2022, 2023, 2024, 2025 e 2026, para a formación de doutores e doutoras das universidades do SUG en empresas e centros de innovación e tecnoloxía, programa Doutoramentos industriais, convocadas pola Orde do 12 de setembro de 2022, ás entidades que contraten as persoas seleccionadas que se relacionan no anexo I desta resolución na que se reflicte tamén a zona da estancia concedida.
De acordo co indicado no artigo 14 da convocatoria, concédense un total de 15 axudas, 12 no ámbito das empresas e 3 no ámbito de centros de innovación e tecnoloxía.
Segundo. Establecer unha lista de agarda, que se inclúe como anexo II, para determinar posibles substitucións, segundo os criterios establecidos no artigo 14. Nesta lista figuran por orde decrecente de puntuación as solicitudes que non acadaron a puntuación suficiente para seren adxudicatarias da axuda pero que teñen unha puntuación igual ou superior á mínima establecida pola Comisión de Selección.
Terceiro. Todas as solicitudes que figuran nos anexos I e II desta resolución cumpren os requisitos establecidos nas bases da convocatoria. Así mesmo, as solicitudes que non figuran relacionadas nos citados anexos entenderanse denegadas ou desestimadas.
Cuarto. A data límite para a sinatura dos contratos, que se establecerá na resolución de adxudicación das axudas, será o 30 de decembro.
Quinto. A disposición do gasto para as axudas concedidas con cargo aos orzamentos xerais da Comunidade Autónoma de Galicia para o ano 2022 e os anos sucesivos, de acordo coa seguinte distribución:
De acordo co establecido no artigo 25 das bases da convocatoria e a vinculación de créditos que rexe para as axencias conforme a Lei 16/2010, do 17 de decembro, de organización e funcionamento da Administración xeral e do sector público autonómico de Galicia, os créditos adecuáronse á natureza xurídica das entidades beneficiarias.
A Axencia Galega de Innovación financiará as axudas que correspondan ás empresas e aos centros de innovación e tecnolóxico e a Consellería de Cultura, Educación, Formación Profesional e Universidades só financiará as axudas que correspondan ás universidades do SUG por importe de 450.000 €, con cargo á aplicación orzamentaria 10.20.561B.744.0 (código de proxecto 2016 00129) no marco do Plan de financiamento do Sistema universitario de Galicia 2022-2026 (aprobado polo Acordo do Consello da Xunta de Galicia de 16 do decembro de 2021, DOG número 248, do 28 de decembro).
Sexto. As entidades beneficiarias deberán enviar un escrito de aceptación da axuda segundo o establecido no artigo 17 da convocatoria.
Sétimo. O artigo 18 da orde de convocatoria establece que as entidades beneficiarias e contratantes das persoas seleccionadas serán as encargadas de presentar as xustificacións correspondentes adecuadas á normativa comunitaria e nacional de aplicación e serán as perceptoras dos fondos para o pagamento dos contratos.
Segundo o establecido no artigo 45.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, transcorrido o prazo establecido de xustificación sen que se presentase esta ante o órgano administrativo competente, este requirirá o beneficiario para que, no prazo improrrogable de dez días, a presente. A falta de presentación da xustificación comportará a perda do dereito ao cobramento parcial ou total da subvención, a exixencia do reintegro e as demais responsabilidades establecidas na Lei de subvencións de Galicia.
Oitavo. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da presidencia da Axencia Galega de Innovación ou ante a persoa titular da Consellería de Cultura, Educación e Universidade, no prazo dun mes a partir do día seguinte ao da publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 29 de decembro de 2022
Empresas
Centros de innovación e tecnoloxía
Universidades do SUG
Empresas
Centros de innovación e tecnoloxía